**ÝZVA NA PREDKLADANIE PONÚK**

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov znení neskorších predpisov (ďalej len „ZoVO“)

1. **Identifikácia verejného obstarávateľa**

 Názov: Psychiatrická nemocnica Philippa Pinela Pezinok

Adresa: Malacká cesta 63, 902 01 Pezinok

IČO: 30801397

DIČ: 2022140483

Zastúpený: Riaditeľ: Ing. Martin Hromádka PhD.

Kontaktná osoba: Miroslava Pastírová

Telefón: +421/336482306

E-mailová adresa: pastirova@pnpp.sk

Adresa stránky, kde je možný prístup k dokumentácii VO: <https://josephine.proebiz.com/>

1. **Druh zákazky:**

Zákazka na dodanie tovaru.

1. **Predmet zákazky:**

3.1. Predmetom zákazky je pravidelné zabezpečovanie dodávok potravín pre PNPP vrátane dopravy a vyloženie tovaru na určené miesto.

Zákazka je rozdelená na osem samostatných častí:

 **1. Zemiaky čistené**

 **2. Mlieko a mliečne výrobky**

 **3. Ovocie a zelenina**

 **4. Mrazené potraviny**

**5. Základné a dlhodobo skladovateľné potraviny**

**6. Chlieb a pečivo**

 **7. Mäso a mäsové výrobky**

 **8. Slepačie vajcia**

3.2. **Uchádzač môže predložiť ponuku na jednu časť, viac častí alebo na celý predmet zákazky.**

3.3.Súčasťou tejto výzvy je aj Príloha č. 2 Špecifikácia cien a položiek, ktorá obsahuje špecifikáciu položiek a požiadaviek pre každú ucelenú časť zákazky a bude neoddeliteľnou súčasťou rámcovej dohody ako výsledok VO.

3.4. Výsledkom VO bude rámcová dohoda uzavretá **medzi jedným úspešným uchádzačom samostatne v rámci každej časti predmetu zákazky**, ktorý v rámci príslušnej časti predmetu zákazky splní podmienky účasti, požiadavky na predmet zákazky a obsah ponuky a jeho ponuka sa z hľadiska plnenia kritérií umiestni na prvom mieste v poradí.

3.5. Zabezpečením dopravy sa rozumie doprava tovaru na miesto plnenia určeného verejným obstarávateľom.

3.6. Zabezpečením vykládky sa rozumie vyloženie dodaného tovaru na určené miesto v objekte miesta plnenia určeného verejným obstarávateľom.

3.7. Predpokladané množstvá jednotlivých častí predmetu zákazky, ktoré sú uvedené v Prílohe č. 2 Špecifikácia položiek a požiadaviek tejto Výzvy sú orientačné predpokladané množstvá spotrebované počas trvania rámcovej dohody.

3.8. Podrobný opis predmetu zákazky je bližšie špecifikovaný v prílohách tejto Výzvy, najmä v Prílohe č. 2 Špecifikácia položiek a požiadaviek a Prílohe č. 3 Rámcové dohody jednotlivých častí predmetu zákazky.

1. **CPV Kódy**

# 4.1. Spoločný slovník obstarávania (CPV):

**Hlavný predmet** 15000000 – 8 Potraviny, nápoje, zelenina, ovocie, orechy

 Doplňujúci CPV:

 1. Zemiaky čistené 15313000 – 5 Spracované zemiaky

 2. Mlieko a mliečne výrobky 15500000 – 3 Mliečne výrobky

 15510000 – 6 Mlieko a smotana

 3. Ovocie a zelenina 15300000 – 1 Ovocie, zelenina a súvisiace výrobky

 4. Mrazené potraviny 15896000 – 5 Hlbokozmrazené výrobky

 15331170 – 9 Mrazená zelenina

 15221000 – 3 Mrazené ryby

5. Trvanlivé potraviny 15800000 – 6 Rôzne potravinárske výrobky

 15820000 – 2 Sucháre a piškóty, trvanlivé pečivo a cukrovinky

 15850000 – 1 Cestoviny

 15600000 – 4 Mlynské výrobky, škrob a škrobové výrobky

 15830000 – 5 Cukor a jemu príbuzné výrobky

 15831600 – 8 Med

 15840000 – 8 Kakao, čokoláda a cukrovinky

 15870000 – 7 Koreniny a chuťové prísady

 15860000 – 4 Káva, čaj a príbuzné produkty

 15331150 – 3 Spracované strukoviny

 15332200 – 6 Džemy a marmelády, ovocné želé

 15833000 – 6 Výrobky z cukru

6. Chlieb a pečivo 15810000 – 9 Pekársky tovar, čerstvé pečivo a cukrárske výrobky

 15811000 – 6 Pekársky tovar

 15811100 – 7 Chlieb

 7. Mäso a mäsové výrobky 15100000 – 9 Živočíšne výrobky, mäso a mäsové výrobky 15111100 – 0 Hovädzie mäso

 15111100 – 3 Bravčové mäso

 8. Slepačie vajcia 03142500 – 3 Slepačie vajcia v škrupine

1. **Miesto dodania zákazky predmetu zákazky:**

Psychiatrická nemocnica Philippa Pinela Pezinok, Malacká cesta 63, 902 01 Pezinok

1. **Termín dodania predmetu zákazky:**

22.11.2021 – 30.06.2022

1. **Typ zmluvy:**

7.1. S úspešným uchádzačom bude uzavretá Rámcová dohoda, pre každú ucelenú časť zákazky samostatne. Záväzný návrh rámcových dohôd pre jednotlivé časti predmetu zákazky sú v Prílohe č. 3 tejto Výzvy.

7.2. Verejný obstarávateľ určuje svoj obchodné podmienky dodania predmetu zákazky v Rámcovej dohode, ktorá bude uzavretá s úspešným uchádzačom**. Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v Prílohe č. 3 tejto Výzvy.

7.3. Verejný obstarávateľ považuje zmluvné podmienky uvedené v Prílohe č. 3 tejto Výzvy za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (kupujúci) oproti úspešnému uchádzačovi (predávajúci) zvýhodňovali (išli by v neprospech úspešného uchádzač).

7.4. Pre všetky časti zákazky platí:

* Uchádzač pri plnení tejto zákazky dodržiava platné predpisy SR a EÚ, dodržiava príslušné platné predpisy týkajúce sa hygienických požiadaviek podľa osobitných predpisov na skladovanie, manipuláciu a prepravu potravín, nakladania s odpadmi.
* Všetky tovary požadované verejným obstarávateľom, teda ich balenie, označenie, preprava musia spĺňať požiadavky Potravinového kódexu SR a zákona č. 152/1995 Z. z. o potravinách v znení neskorších predpisov.
1. **Predpokladaná hodnota zákazky**

8.1. Predpokladaná hodnota celého predmetu zákazky je: 210.628,24 € bez DPH

8.2. Predpokladaná hodnota jednotlivých častí predmetu zákazky:

1. Zemiaky čistené 11.870,10 € bez DPH

 2. Mlieko a mliečne výrobky 34.268,34 € bez DPH

 3. Ovocie a zelenina (zima, leto) 34.797,20 € bez DPH

 4. Mrazené potraviny 21.951,37 € bez DPH

5. Trvanlivé potraviny 33.729,13 € bez DPH

6. Chlieb a pečivo 28.088,25 € bez DPH

 7. Mäso a mäsové výrobky 43.808,84 € bez DPH

 8. Slepačie vajcia 2.115,00 € bez DPH

1. **Obhliadka predmetu zákazky**

Obhliadka miesta predmetu zákazky nie je potrebná.

1. **Zdroj finančných prostriedkov:**

10.1. Predmet zákazky bude financovaný z rozpočtovaných prostriedkov verejného obstarávateľa.

10.2. Na plnenie predmetu zákazky verejný obstarávateľ neposkytne finančné preddavky ani zálohové platby.

1. **Rozdelenie predmetu zákazky**

Predmet zákazky je rozdelený na osem samostatných častí. Uchádzač môže predložiť ponuku na jednu časť, viacero častí alebo na všetky časti predmetu zákazky.

1. **Jazyk ponuky**

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

1. **Podmienky predkladania ponúk**

13.1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

13.2. Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

13.3. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Položky a kritéria“.

13.4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je Excel pre Špecifikáciu položiek a pdf pre ostatné dokumenty) tak, ako je uvedené v bode 14 tejto Výzvy **a vyplnenie celkovej ceny za časť predmetu zákazky, uvedenej v elektronickom formulári**. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

13.5. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na tri desatinné miesta a vložená do systému JOSEPHINE v tejto štruktúre:

* sadzba DPH v %,
* cena v EUR za mernú jednotku jednotlivých položiek bez DPH
* cena v EUR za mernú jednotku jednotlivých položiek s DPH
* cena v EUR za predpokladané odobraté množstvo bez DPH podľa jednotlivých položiek
* cena v EUR za predpokladané odobraté množstvo s DPH podľa jednotlivých položiek
* celková cena za predmet zákazky v EUR bez DPH.
* celková cena za predmet zákazky v EUR s DPH.

13.6. V prípade, že uchádzač predloží listinnú ponuku, verejný obstarávateľ na ňu nebude prihliadať.

13.7. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

13.8. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

13.9. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

1. **Podmienky účasti**

14.1. Uchádzač **musí** spĺňať podmienku účasti týkajúcu sa **osobného postavenia podľa:**

* **§ 32 ods. 1 písm. e) ZVO,** t. j. uchádzač **je oprávnený dodávať tovar alebo poskytovať služby**, zodpovedajúce predmetu zákazky.
* **§ 32 ods. 1 písm**. **f) ZVO,** t. j. **čestné vyhlásenie,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahratý vo formáte .pdf (Príloha č. 4 Výzvy).

**Doklady požadované na preukázanie osobného postavenia uvedené v bode 14.1 je postačujúce v ponuke predložiť jedenkrát aj v prípade, ak uchádzač prekladá ponuku viac častí alebo všetky časti predmetu zákazky.**

14.2. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** predkladať z dôvodu použitia údajov z informačných systémov verejnej správy, sú: doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky (§ 32 ods. 2 písm. e) ZVO).

Uvedené platí v prípade uchádzačov so sídlom v Slovenskej republike.

14.3. Uchádzač **musí preukázať splnenie technickej a odbornej spôsobilosti**:

* predložením zoznamu dodávok potravinového tovaru rovnakého alebo obdobného charakteru za posledné 2 roky pre časť zákazky, na ktorú predkladá ponuku. Ak uchádzač predkladá ponuku na viacero častí predmetu zákazky, musí predložiť zoznam dodávok pre každú príslušnú časť zákazky.
* Uchádzač k predloženému zoznamu dodávok potravinového tovaru doloží potvrdenie od odberateľa o uskutočnení dodávok v hodnote minimálne dosahujúcej predpokladanú hodnotu príslušnej časti zákazky, na ktorú uchádzač predkladá ponuku. Dokladom je aj referencia, ak odberateľom bol verejný obstarávateľ alebo obstarávateľ podľa ZVO.

14.4. V prípade, ak ponuku podpisuje iná osoba ako štatutárny orgán spoločnosti alebo člen štatutárneho orgánu alebo iný zástupca uchádzača, ktorý je oprávnený konať v mene uchádzača v obchodných záväzkových vzťahoch, požaduje verejný obstarávateľ predložiť ako súčasť ponuky aj splnomocnenie alebo iný doklad o práve podpísať návrh kúpnej zmluvy každou inou oprávnenou osobou.

1. **Obsah ponuky**

Ponuka musí obsahovať:

* **titulný list***,* v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača a označenie súťaže,
* **doklady a dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia **podľa bodu 14. Výzvy**
* **vyplnenú tabuľku špecifikácie položiek,** ktorá tvorí Prílohu č. 2 Výzvy podľa príslušnej časti, na ktorú uchádzač predkladá ponuku (do systému JOSEPHINE nahrať formát Excel)
1. **Lehota na predkladanie cenových ponúk:**

Ponuky musia byť **doručené do 18.11.2021 do 11:00:00 hodiny**. Zaradený záujemca predkladá ponuku v slovenskom alebo českom jazyku.

Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v súťažných podkladoch.

Ponuka je vyhotovená elektronicky podľa § 49 ods. 1 písm. a) ZOVO a vložená do systému JOSEPHINE umiestnenom na webovej adrese <https://josephine.proebiz.com/>.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý odpovedá návrhu na plnení kritérií uvedeného v súťažných podkladoch.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Spôsob stanovenia ceny:**

Cenu predmetu zákazky uchádzač uvedie do dokumentu „Návrh na plnenie kritérií“ (príloha č. 2 tejto výzvy) na základe vlastných výpočtov, pričom vezme do úvahy všetko, čo je nevyhnutné na úplné a riadne plnenie predmetu zákazky. Cena musí zahŕňať všetky náklady spojené s požadovaným predmetom zákazky.

Ak uchádzač nie je platiteľ DPH, uvedie navrhovanú cenu celkom, pričom v „Návrhu na plnenie kritérií“ (v prílohe č. 2) upozorní na túto skutočnosť.

Všetky ceny uvádza uchádzač zaokrúhlené na tri desatinné miesta. Do ceny je možné započítať len ekonomicky oprávnené náklady a primeraný zisk podľa § 2 a 3 zákona č. 18/1996 Z. z. o cenách v znení neskorších predpisov. Zmena ceny nie je prípustná, okrem zmeny zákonnej sadzby DPH.

1. **Kritéria na hodnotenie ponúk:**

18.1.Verejný obstarávateľ bude vyhodnocovať ponuky pre každú jednotlivú časť zákazky samostatne, t. z., že úspešným uchádzačom môže byť pre každú časť zákazky iný uchádzač. Časť číslo 3 Ovocie a zelenina (zima, leto) bude vyhodnotená ako celok.

* 1. Kritériom na vyhodnotenie ponúk vo všetkých častiach zákazky je najnižšia celková cena za príslušnú časť predmetu zákazky v EUR s DPH, zaokrúhlená na tri desatinné miesta.

18.3. Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí z hľadiska plnenia kritéria na vyhodnotenie ponúk pre každú časť zákazky samostatne.

18.4 Úspešným uchádzačom sa pre každú časť zákazky stane uchádzač, ktorý vo svojej ponuke predloží najnižšiu celkovú cenu za časť predmetu zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za časť predmetu zákazky, na treťom mieste sa umiestni uchádzač s treťou najnižšou celkovou cenou za časť predmetu zákazky atď.

* 1. Uchádzač vloží svoju cenovú ponuku, ako celkovú cenu vo finančnom vyjadrení, do formulára v aplikácií JOSEPHINE. Do konečnej ceny každej časti zákazky, teda ceny, ktorá bude zmluvnou cenou, sú započítané všetky doteraz vynaložené výdavky a v budúcnosti vynaložené výdavky úspešného uchádzača, súvisiace s plnením predmetu tejto zákazky. Prípadné zmeny sú upravené zmluvou.

 Kritérium na vyhodnotenie ponúk je **Najnižšia celková cena v EUR s DPH za predmet zákazky.**

1. **Zábezpeka ponúk:**

Nevyžaduje sa.

1. **Elektronická aukcia:**

Nepoužije sa.

1. **Prijatie ponuky a uzatvorenie zmluvy**

21.1.Verejný obstarávateľ príjme ponuku uchádzača **s najnižšou celkovou cenou v EUR s DPH pre každú časť predmetu zákazky**. Ostatní uchádzači budú v časti predmetu zákazky neúspešní.

21.2.V prípade, ak sa na 1. mieste v poradí umiestnia viaceré ponuky uchádzačov (zhodné kritérium na vyhodnotenie ponúk), verejný obstarávateľ rovnakým dielom rozdelí zákazky všetkým uchádzačom, ktorí sa umiestnili na 1. mieste v poradí.

21.3.Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi alebo úspešným uchádzačom oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.

21.4 Úspešný uchádzač bezodkladne, najneskôr však do 5 pracovných dní odo dňa doručenia oznámenia o prijatí ponuky doručí listinne prostredníctvom pošty alebo inej doručovacej služby na adresu verejného obstarávateľa Psychiatrická nemocnica Philippa Pinela Pezinok, Malacká cesta 63 902 01 Pezinok:

* **vyplnenú a podpísanú Rámcovú dohodu** v 3 vyhotoveniach s platnosťou originálu, vrátane príloh.

 Skutočnosti uvedené v tomto bode platia pre všetky časti predmetu zákazky.

1. **Ďalšie podmienky:**

Verejný obstarávateľ neuzavrie zmluvný vzťah s uchádzačom alebo uchádzačmi:

* ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, ktorí majú povinnosť zapisovať sa do registra partnerov verejného sektora a nie sú v ňom zapísaní.

Zaslanie ponuky tvorí podklad pre výber zmluvného partnera na uvedený predmet obstarávania a nezakladá pre predkladateľa ponuky žiadne nároky na uzatvorenie zmluvného vzťahu na predmet zákazky.

V prípade, ak verejný obstarávateľ zistí, že uchádzač poskytol nepravdivé, skreslené informácie v ponuke, tak také konanie bude mať vplyv na jeho vylúčenie zo zadávania zákazky. Verejný obstarávateľ si vyhradzuje právo uskutočniť procesné úkony vedúcemu k identifikovaniu nového úspešného uchádzača, ďalšieho v poradí a ďalšie procesné úkony spojené s takýmto konaním uchádzača.

1. **Záverečné ustanovenia:**

23.1Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO,

prípadne inými všeobecne záväznými právnymi predpismi.

23.2.Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

1. **Prílohy:**

Príloha č. 1 Výzvy - Titulný list ponuky

Príloha č. 2 Výzvy - Špecifikácia položiek

Príloha č. 3 Výzvy - Návrh Rámcovej dohody (k jednotlivým častiam zákazky)

Príloha č. 4 Výzvy - Čestné vyhlásenie v zmysle § 32 ods. 1 písm. f) ZVO